ขณะเดียวกันมีรายงานว่า ที่บ้านดินจี่และบ้านโพนแพง ต.ดินจี่ อ.คำม่วง จ.กาฬสินธุ์ ซึ่งอยู่เชิงเขาภูพาน มีวัวควายล้มตายจำนวนมาก นายสด ก้อนดินจี่ อายุ  56  ปี ผู้ใหญ่บ้านหมู่  11  บ้านดินจี่ เผยว่า ช่วงต้นเดือน ก.พ. วัวของชาวบ้านหลายคนที่เลี้ยงอยู่ตามเชิงเขา มีอาการตัวเกร็งก่อนตาย ตอนแรกคิดว่าเป็นเพราะฝนตก และอากาศหนาวเย็น เพราะมีตายทุกปี ต่อมามีพ่อค้ามารับซื้อวัวไปชำแหละขาย บ้างก็มีชาวบ้านนำไปทำอาหารกิน เท่าที่ได้รับแจ้งมีประมาณ  190  ตัว ด้านนายวรสิทธิ์ โรจนพานิช ผวจ.กาฬสินธุ์ ได้เปิดแถลงข่าวทันที โดยกล่าวว่า ช่วงระหว่างวันที่  4 - 11  ก.พ. มีวัวควายของชาวบ้านตายทั้งหมด  198  ตัว แยกเป็นวัว  184  ตัว ควาย  14  ตัว